Aksi-Aksi Belakang Tabir Dalam Klip Eksklusif “Extraction 2”
Sejak Extraction 2 menamatkan penggambarannya awal tahun ini, tidak banyak informasi diketahui peminat sejak itu. Namun, segalanya berubah di acara Tudum Netflix dengan video belakang tabir terbaru yang menampilkan proses penggambaran yang melibatkan adegan-adegan aksi.  “Chris Hemsworth dan pengarah Sam Hargrave kembali untuk Extraction 2 – di mana aksi lagak ngeri pada kamera adalah sama menarik perhatian seperti usaha di belakang tabir yang diperlukan untuk merakamnya,” menurut kapsyen pada video itu. “Chris Hemsworth dan pengarah Sam Hargrave kembali untuk Extraction 2 – di mana aksi lagak ngeri pada kamera adalah sama menarik perhatian seperti usaha di belakang tabir yang diperlukan untuk merakamnya,” Anda boleh tonton video Extraction 2 dibawah: Extraction 2 sekali lagi diarahkan oleh Sam Hargrave berdasarkan lakon layar yang ditulis oleh Joe Russo. Sama seperti filem pertama, ia juga diterbitkan oleh pengarah Avengers: Endgame, Anthony dan Joe Russo melalui sepanduk AGBO mereka bersama-sama dengan Hemsworth. Sekuel akan datang menampilkan kepulangan Chris Hemsworth sebagai tentera upahan black-ops yang mahir, Tyler Rake, yang kali terakhir dilihat oleh penonton dengan kesan tembakan di lehernya. Kita menantikan bagaimana sekuel itu akan menangani kelangsungan hidupnya daripada kecederaan yang hampir membawa maut. Filem asal, Extraction, bertempat di dunia yang penuh dengan penjual senjata haram dan penyeludupan. Ia menceritakan seorang kanak-kanak lelaki yang dijadikan catur dalam pertembungan di antara kumpulan pengedar dadah. Selepas diculik dan dikurung di sebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil